title: Vykonávacie nariadenie Komisie (EÚ) 2020/402 zo 14. marca 2020 ktorým sa vývoz určitých výrobkov podmieňuje vydaním vývozného povolenia

text:
                  15.3.2020

                  SK

                  Úradný vestník Európskej únie

                  LI 77/1

         VYKONÁVACIE NARIADENIE KOMISIE (EÚ) 2020/402
         zo 14. marca 2020
         ktorým sa vývoz určitých výrobkov podmieňuje vydaním vývozného povolenia
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/479 z 11. marca 2015 o spoločných pravidlách pre vývozy (1), a najmä na jeho článok 5,
         keďže:

                     (1)

                     Od vypuknutia epidemiologickej krízy spôsobenej koronavírusom SARS-CoV-2 sa ochorenie COVID-19, ktoré je ním spôsobené, rýchlo rozšírilo do celého sveta, pričom zasiahlo aj územie Únie. Podľa Európskeho centra pre prevenciu a kontrolu chorôb sa riziko spojené s nákazou COVID-19 považuje v súčasnosti pre ľudí v Únii za mierne až vysoké, a to na základe pravdepodobnosti prenosu a dosahu tohto ochorenia. Vírus sa v Únii šíri rýchlo a môže mať enormný vplyv na verejné zdravie so značnými fatálnymi dôsledkami vo vysokorizikových skupinách a výrazným negatívnym vplyvom na hospodárstvo a spoločnosť.

                     (2)

                     V tejto súvislosti sa výrazne zvýšila potreba osobných ochranných prostriedkov, ako sú uvedené v prílohe I. Vzhľadom na svoju povahu a prevládajúce okolnosti predstavuje tento druh prostriedkov nevyhnutný výrobok, keďže je potrebný na zabránenie ďalšiemu šíreniu ochorenia a zabezpečenie ochrany zdravia zdravotníckeho personálu starajúceho sa o nakazených pacientov.

                     (3)

                     V súlade so závermi Rady ministrov zdravotníctva z 13. februára 2020 sa postup obstarávania osobných ochranných prostriedkov začal na základe Dohody o spoločnom obstarávaní zdravotníckych protiopatrení. Podľa indikatívneho časového rámca a v závislosti od situácie na trhu môže byť tento proces ukončený začiatkom apríla.

                     (4)

                     Dopyt po zdravotníckych ochranných prostriedkoch sa v posledných dňoch zvýšil a očakáva sa, že v blízkej budúcnosti bude ďalej výrazne rásť, pričom vo viacerých členských štátoch sa prejaví nedostatok týchto prostriedkov. Na jednotnom trhu EÚ existujú obmedzenia, pokiaľ ide o uspokojenie dopytu zákazníkov po príslušných osobných ochranných prostriedkoch, najmä po ochranných rúškach na ústa. V tomto momente sa vynakladá úsilie na zvýšenie výrobných kapacít. To môže byť jedným z faktov, ktorý sa zohľadní pri posudzovaní potreby tohto opatrenia, a to aj v závislosti od vývoja situácie.

                     (5)

                     Výroba osobných ochranných prostriedkov, ako sú ochranné rúška na ústa, sa v Únii v súčasnosti sústreďuje v obmedzenom počte členských štátov, konkrétne v Českej republike, Francúzsku, Nemecku a Poľsku. Napriek tomu, že sa podporilo zvýšenie výroby, súčasný objem výroby v Únii a existujúce zásoby nebudú stačiť na uspokojenie dopytu v rámci Únie. Platí to najmä preto, že tento dopyt v dôsledku epidémie rastie a osobné ochranné prostriedky sa môžu bez obmedzenia vyvážať do iných častí sveta.

                     (6)

                     Niektoré tretie krajiny už oficiálne rozhodli, že obmedzia vývoz ochranných prostriedkov. Zdá sa, že iné krajiny už prijali podobné opatrenia na menej formálnom základe. Niektoré z týchto krajín sú zároveň tradičnými dodávateľmi na trh Únie, čo vytvára ešte väčší tlak na trh Únie.

                     (7)

                     V snahe zlepšiť súčasný stav a zabrániť vzniku kritickej situácie je v záujme Únie, aby Komisia prijala okamžité kroky s obmedzeným trvaním, ktorých cieľom bude zabezpečiť, aby vývoz osobných ochranných prostriedkov podliehal povoleniu s cieľom zaistiť primerané dodávky v Únii, a uspokojiť tak výrazný dopyt.

                     (8)

                     Vývoz určitého množstva konkrétnych výrobkov sa môže povoliť za špecifických okolností, ako napr. pri zabezpečovaní pomoci poskytovanej tretím krajinám, a v závislosti od potrieb členských štátov. Administratívne postupy týkajúce sa týchto povolení by mali počas trvania týchto dočasných opatrení ostať v právomoci členských štátov.

                     (9)

                     Základnú potrebu ochranných prostriedkov možno v Únii pozorovať v prípade nemocníc, pacientov, pracovníkov v príslušných sektoroch a orgánov civilnej ochrany. Táto základná potreba sa neustále monitoruje prostredníctvom mechanizmu Únie v oblasti civilnej ochrany.

                     (10)

                     Keďže toto opatrenie sa v súčasnosti vzťahuje na osobné ochranné prostriedky, ako sú uvedené v prílohe I, môže vzniknúť potreba prehodnotiť rozsah prílohy a výrobkov, na ktoré sa toto nariadenie vzťahuje.

                     (11)

                     Vzhľadom na naliehavosť situácie, ktorá je odôvodnená rýchlym šírením nákazy COVID-19, by sa opatrenia stanovené v tomto nariadení mali prijať v súlade s článkom 3 ods. 3 nariadenia (EÚ) 2015/479.

                     (12)

                     V snahe zabrániť špekulatívnemu vyčerpaniu zásob by toto vykonávacie nariadenie malo nadobudnúť účinnosť dňom jeho uverejnenia. V súlade s článkom 5 ods. 5 nariadenia (EÚ) 2015/479 by tieto opatrenia mali trvať šesť týždňov,

               PRIJALA TOTO NARIADENIE:

            Článok 1
            Vývozné povolenie

               1.   Na vývoz mimo Únie osobných ochranných prostriedkov uvedených v prílohe I, či už s pôvodom v Únii alebo mimo nej, sa vyžaduje vývozné povolenie vypracované v súlade s formulárom uvedeným v prílohe II. Takéto povolenie udeľujú príslušné orgány členského štátu, v ktorom sídli vývozca, a vydáva sa písomne alebo elektronicky.

               2.   Bez vydania takéhoto vývozného povolenia je vývoz zakázaný.

            Článok 2
            Procedurálne aspekty

               1.   Ak sa ochranné prostriedky nachádzajú v jednom alebo viacerých členských štátoch iných, než je členský štát, v ktorom bola žiadosť o vývozné povolenie podaná, táto skutočnosť sa uvedie v žiadosti. Príslušné orgány členského štátu, v ktorom bola žiadosť o vývozné povolenie podaná, bezodkladne konzultujú s príslušnými orgánmi daného členského štátu alebo daných členských štátov a poskytnú príslušné informácie. Konzultovaný členský štát alebo štáty oznámia do 10 pracovných dní akékoľvek námietky, ktoré by mohli prípadne mať voči udeleniu takéhoto povolenia, čo bude záväzné pre členský štát, v ktorom bola žiadosť podaná.

               2.   Členské štáty spracujú žiadosti o vývozné povolenia v lehote stanovenej podľa vnútroštátneho práva alebo praxe, ktorá nepresiahne 5 pracovných dní odo dňa, keď boli príslušným orgánom poskytnuté všetky požadované informácie. Za mimoriadnych okolností a z náležite opodstatnených dôvodov možno túto lehotu predĺžiť o ďalších 5 pracovných dní.

               3.   Pri rozhodovaní o tom, či sa má na základe tohto nariadenia vývozné povolenie udeliť, členské štáty zohľadňujú všetky relevantné aspekty, ak je to vhodné vrátane toho, či je účelom vývozu okrem iného:

                           —

                           splniť si povinnosti týkajúce sa dodania v rámci postupu spoločného obstarávania podľa článku 5 rozhodnutia Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia (2);

                           —

                           podporiť zosúladené podporné opatrenia koordinované mechanizmom integrovanej politickej reakcie na krízu (IPCR), Európskou komisiou alebo inými inštitúciami Únie;

                           —

                           reagovať na žiadosti o pomoc, ktoré mechanizmu Únie v oblasti civilnej ochrany (UPCM) adresovali tretie krajiny alebo medzinárodné organizácie a ktorými sa tento mechanizmus zaoberá;

                           —

                           podporiť zákonné činnosti podporných spoločností v zahraničí, ktoré požívajú ochranu na základe Ženevského dohovoru, a to do tej miery, aby neznižovali schopnosť týchto spoločností fungovať ako národné podporné spoločnosti;

                           —

                           podporiť činnosť celosvetovej siete Svetovej zdravotníckej organizácie (WHO) na varovanie pred vypuknutím ochorení a reakciu na ne (GOARN);

                           —

                           poskytovať dodávky zahraničným operáciám členských štátov EÚ vrátane vojenských operácií, medzinárodných policajných misií a/alebo civilných medzinárodných mierových misií;

                           —

                           poskytovať dodávky pre zahraničné delegácie EÚ a jej členských štátov.

               4.   Členské štáty môžu rozhodnúť o použití elektronických dokladov na účely spracúvania žiadostí o vývozné povolenie.

            Článok 3
            Záverečné ustanovenia
            Toto nariadenie nadobúda účinnosť dňom jeho uverejnenia v Úradnom vestníku Európskej únie a uplatňuje sa počas obdobia šiestich týždňov. Po skončení tejto šesťtýždňovej lehoty sa automaticky prestáva uplatňovať.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli, 14. marca 2020.

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 83, 27.3.2015, s. 34.

            (2)  Ú. v. EÚ L 293, 5.11.2013, s. 1.

            PRÍLOHA I
            Ochranné prostriedky
            Prostriedky uvedené v tejto prílohe zodpovedajú ustanoveniam nariadenia (EÚ) 2016/425 (1).

                        Kategória

                        Opis

                        Číselné znaky KN

                        Ochranné okuliare a clony

                                    —

                                    Ochrana pred potenciálne infekčným materiálom,

                                    —

                                    Obkolesujú oči a ich okolie,

                                    —

                                    Kompatibilné s rozličnými modelmi masiek s filtračnou lícnicovou časťou (FFP) a tvárových masiek,

                                    —

                                    Priehľadné šošovky alebo zorníky,

                                    —

                                    Opätovne použiteľné (možno ich vyčistiť a dezinfikovať) alebo položky určené na jednorazové použitie.

                        ex 9004 90 10
                        ex 9004 90 90

                        Ochranné štíty na tvár

                                    —

                                    Prostriedky na ochranu tváre a súvisiacich slizníc (napr.: očí, nosa, úst) pred potenciálne infekčným materiálom,

                                    —

                                    Zahŕňajú clonu z priehľadného materiálu,

                                    —

                                    Zvyčajne zahŕňajú fixačné prvky na bezpečné upevnenie na tvári (napr.: pásy, stranice, držiaky)

                                    —

                                    Môžu zahŕňať prostriedky na ochranu nosovej a ústnej dutiny, ako sa uvádza ďalej,

                                    —

                                    Opätovne použiteľné (možno ich vyčistiť a dezinfikovať) alebo jednorazové.

                        ex 3926 90 97
                        ex 9020 00 00

                        Prostriedky na ochranu nosovej a ústnej dutiny

                                    —

                                    Masky na ochranu používateľa pred potenciálne infekčným materiálom a na ochranu životného prostredia pred potenciálne infekčným materiálom, ktorý šíri používateľ

                                    —

                                    Môžu zahŕňať ochranný štít na tvár, ako sa opisuje vyššie,

                                    —

                                    Tiež vybavené vymeniteľnými filtrom.

                        ex 6307 90 98
                        ex 9020 00 00

                        Ochranné odevy

                        Odev (napr. plášť, oblek) na ochranu používateľa pred potenciálne infekčným materiálom a na ochranu životného prostredia pred potenciálne infekčným materiálom, ktorý šíri používateľ

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Rukavice

                        Rukavice na ochranu používateľa pred potenciálne infekčným materiálom a na ochranu životného prostredia pred potenciálne infekčným materiálom, ktorý šíri používateľ

                        ex 3926 20 00
                        4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Nariadenie Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31.3.2016, s. 51).

            PRÍLOHA II
            Vzor formulárov na vývozné povolenie uvedený v článku 1
            Členské štáty pri udeľovaní vývozných povolení dbajú o to, aby z vydaného formulára jasne vyplývalo, o aký druh povolenia ide. Toto vývozné povolenie platí do dátumu uplynutia jeho platnosti vo všetkých členských štátoch Európskej únie.

                        EURÓPSKA ÚNIA

                        Vývoz osobných ochranných prostriedkov (nariadenie (EÚ) 2020/402)

                                    1.

                                    Vývozca
                                    (číslo EORI v náležitom prípade)

                                    2.

                                    Číslo povolenia

                                    3.

                                    Dátum uplynutia platnosti

                                    4.

                                    Vydávajúci orgán

                                    5.

                                    Krajina určenia

                                    6.

                                    Konečný príjemca

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    12.

                                    Podpis, miesto a dátum, pečiatka

               Vysvetlivky k formuláru vývozného povolenia

            Pokiaľ nie je uvedené inak, povinne sa vypĺňajú všetky kolónky.
            Kolónky 7 až 11 sa opakujú 4-krát, aby bolo možné požiadať o povolenie pre 4 rôzne výrobky.

                        Kolónka 1

                        Vývozca

                        Celé meno (názov) a adresa vývozcu, ktorému bolo povolenie vydané + číslo EORI v náležitom prípade.

                        Kolónka 2

                        Číslo povolenia

                        Číslo povolenia vypĺňa orgán vydávajúci vývozné povolenie a má tento formát: XXrrrr999999, kde XX je 2-miestny alfabetický kód geonomenklatúry (1) vydávajúceho členského štátu, rrrr je 4-miestne číslo roku vydania povolenia, 999999 je 6-miestne číslo, ktoré je jedinečné v rámci XXrrrr a prideľuje ho vydávajúci orgán.

                        Kolónka 3

                        Dátum uplynutia platnosti

                        Vydávajúci orgán môže určiť dátum uplynutia platnosti povolenia. Tento dátum uplynutia platnosti nemôže byť skorší ako 6 týždňov po nadobudnutí účinnosti tohto nariadenia.
                        Ak vydávajúci orgán neurčí žiadny dátum uplynutia platnosti, platnosť povolenia uplynie najneskôr 6 týždňov po nadobudnutí účinnosti tohto nariadenia.

                        Kolónka 4

                        Vydávajúci orgán

                        Úplný názov a adresa orgánu členského štátu, ktorý vývozné povolenie vydal.

                        Kolónka 5

                        Krajina určenia

                        2-miestny abecedný kód geonomenklatúry krajiny určenia tovaru, na ktorý sa povolenie vydáva.

                        Kolónka 6

                        Konečný príjemca

                        Úplné meno (názov) a adresa konečného príjemcu tovaru, ak je známy v čase vydania povolenia + číslo EORI v náležitom prípade. Ak konečný príjemca nie je v čase vydania známy, toto pole sa nevypĺňa.

                        Kolónka 7

                        Kód tovaru

                        Číselný kód harmonizovaného systému alebo číselný znak kombinovanej nomenklatúry (2), do ktorého je tovar na vývoz zatriedený v čase vydania povolenia.

                        Kolónka 8

                        Množstvo

                        Množstvo tovaru merané v jednotkách deklarovaných v kolónke 9.

                        Kolónka 9

                        Jednotka

                        Merná jednotka, v ktorej je vyjadrené množstvo deklarované v kolónke 8. Použijú sa jednotky počet kusov „P/ST“ pre tovar počítaný na kusy (napr. masky, rúška) a „PA“ pre tovar počítaný v pároch (napr. rukavice).

                        Kolónka 10

                        Opis tovaru

                        Zrozumiteľný slovný opis, natoľko presný, aby umožňoval identifikáciu tovaru.

                        Kolónka 11

                        Miesto

                        Kód geonomenklatúry členského štátu, kde sa tovar nachádza. Ak sa tovar nachádza v členskom štáte vydávajúceho orgánu, táto kolónka sa musí ponechať prázdna.

                        Kolónka 12

                        Podpis, pečiatka, miesto a dátum

                        Podpis a pečiatka vydávajúceho orgánu. Miesto a dátum vydania povolenia.

               (1)  Nariadenie Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).

               (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).


title: Vykonávacie nariadenie Komisie (EÚ) 2020/404 z 12. marca 2020, ktorým sa mení nariadenie (ES) č. 594/2009 o zatriedení určitého tovaru do kombinovanej nomenklatúry

text:
                  17.3.2020

                  SK

                  Úradný vestník Európskej únie

                  L 80/1

         VYKONÁVACIE NARIADENIE KOMISIE (EÚ) 2020/404
         z 12. marca 2020,
         ktorým sa mení nariadenie (ES) č. 594/2009 o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     Nariadením Komisie (ES) č. 594/2009 (2) bol výrobok v riadku zodpovedajúcemu položke 1 v tabuľke v prílohe k uvedenému nariadeniu, opísaný ako kopolymér vinylidénfluoridu a hexafluórpropylénu v primárnej forme, zatriedený pod kód KN 3904 69 90.

                     (2)

                     Nariadením Komisie (EÚ) č. 861/2010 (3) sa číselný znak KN „3904 69 90 Ostatné“ nahradil číselným znakom KN „3904 69 20 Fluórelastomér FKM“ a číselným znakom KN „3904 69 80 Ostatné“, čím sa zaviedol osobitný číselný znak KN pre fluórelastoméry FKM.

                     (3)

                     Vykonávacím nariadením Komisie (EÚ) č. 441/2013 (4) sa číselný znak KN 3904 69 90 v prílohe k nariadeniu (ES) č. 594/2009 nahradil číselným znakom KN 3904 69 80. Zatriedenie výrobku v riadku zodpovedajúcom položke 1 v tabuľke v prílohe k nariadeniu (ES) č. 594/2009, opísaného ako „Ostatné“, sa teda zachovalo v rozpore so všeobecným pravidlom, že položka, ktorá stanovuje najšpecifickejší opis, sa má uprednostniť pred položkami so všeobecnejším opisom.

                     (4)

                     Výrobky, akým je výrobok opísaný v riadku zodpovedajúcom položke 1 v tabuľke uvedenej v prílohe k nariadeniu (ES) č. 594/2009, sa majú zatriediť pod osobitný kód KN 3904 69 20„Fluórelastoméry FKM“, ale nie pod zostatkovú podpoložku „Ostatné“.

                     (5)

                     V dôsledku toho by sa mal riadok v bode 1 tabuľky uvedenej v prílohe k nariadeniu (ES) č. 594/2009 vypustiť.

                     (6)

                     Je vhodné stanoviť, aby sa držiteľ záväzných informácií o nomenklatúrnom zatriedení tovaru vydaných na základe nariadenia (EÚ) č. 594/2009 v súvislosti s tovarom, na ktorý sa vzťahuje toto nariadenie, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (7)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Nariadenie (ES) č. 594/2009 sa mení takto:

                        1.

                        V článku 2 sa dopĺňa tento odsek:
                        „Na záväzné informácie o nomenklatúrnom zatriedení tovaru vydané v súlade s týmto nariadením zmeneným vykonávacím nariadením (EÚ) č. 441/2013 v súvislosti s tovarom opísaným v stĺpci (1) bode 1 tabuľky uvedenej v prílohe k tomuto nariadeniu v znení prijatom 8. júla 2009 je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas obdobia troch mesiacov od 6. apríla 2020.“

                        2.

                        Riadok pre bod 1 v tabuľke uvedenej v prílohe sa vypúšťa.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. marca 2020

                  Za Komisiu

                  v mene predsedníčky

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Komisie (ES) č. 594/2009 z 8. júla 2009 o zatriedení určitého tovaru do kombinovanej nomenklatúry (Ú. v. EÚ L 178, 9.7.2009, s. 14).

            (3)  Nariadenie Komisie (EÚ) č. 861/2010 o 5. októbra 2010, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 284, 29.10.2010, s. 1).

            (4)  Vykonávacie nariadenie Komisie (EÚ) č. 441/2013 zo 7. mája 2013, ktorým sa menia alebo zrušujú určité nariadenia o zatrieďovaní tovaru do kombinovanej nomenklatúry (Ú. v. EÚ L 130, 15.5.2013, s. 1).


title: Vykonávacie nariadenie Komisie (EÚ) 2020/405 zo 16. marca 2020, ktorým sa stanovujú opatrenia týkajúce sa správ o kvalite a obsah správ o kvalite, ktoré sa zasielajú v súlade s nariadením Európskeho parlamentu a Rady (EÚ) 2018/1091 o integrovaných štatistikách fariem (Text s významom pre EHP)

text:
                  17.3.2020

                  SK

                  Úradný vestník Európskej únie

                  L 80/3

         VYKONÁVACIE NARIADENIE KOMISIE (EÚ) 2020/405
         zo 16. marca 2020,
         ktorým sa stanovujú opatrenia týkajúce sa správ o kvalite a obsah správ o kvalite, ktoré sa zasielajú v súlade s nariadením Európskeho parlamentu a Rady (EÚ) 2018/1091 o integrovaných štatistikách fariem
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1091 z 18. júla 2018 o integrovaných štatistikách fariem, ktorým sa zrušujú nariadenia (ES) č. 1166/2008 a (EÚ) č. 1337/2011 (1), a najmä na jeho článok 11 ods. 4,
         keďže:

                     (1)

                     V článku 11 ods. 4 nariadenia (EÚ) 2018/1091 sa vyžaduje, aby členské štáty zasielali Komisii správy o kvalite, ktoré obsahujú opis štatistického procesu za každý referenčný rok, a Komisia sa splnomocňuje prijímať vykonávacie akty na stanovenie praktických opatrení týkajúcich sa správ o kvalite a obsahu takýchto správ.

                     (2)

                     Je potrebné zabezpečiť jednotné podávanie správ o kvalite s cieľom umožniť výmenu údajov a metaúdajov o kvalite.

                     (3)

                     Opatrenia stanovené v tomto nariadení sú v súlade so stanoviskom Výboru pre Európsky štatistický systém,

               PRIJALA TOTO NARIADENIE:

            Článok 1
            V tomto nariadení sa stanovujú praktické opatrenia týkajúce sa správ o kvalite a obsah správ o kvalite, ktoré členské štáty zasielajú Komisii (Eurostatu) v súlade s nariadením (EÚ) 2018/1091.

            Článok 2
            Správy o kvalite uvedené v článku 1 obsahujú informácie o kritériách kvality a štatistických pojmoch uvedených v prílohe k tomuto nariadeniu. Uvádzajú sa v nich aj všetky prípady nedodržania týchto kritérií kvality.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. marca 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 200, 7.8.2018, s. 1.

            PRÍLOHA
            Správy o kvalite – kritériá kvality a štatistické pojmy
            a)
                  Správy o kvalite musia zahŕňať informácie o všetkých kritériách kvality stanovených v článku 12 ods. 1 nariadenia (ES) č. 223/2009 takto:

            1.   RELEVANTNOSŤ

                        a)

                        opis používateľov, ich príslušné potreby a zdôvodnenie týchto potrieb;

                        b)

                        postupy používané na meranie spokojnosti používateľov a na tvorbu štatistických výsledkov;

                        c)

                        rozsah, v akom sú požadované štatistické údaje k dispozícii.

                  2.   PRESNOSŤ

                        a)

                        posúdenie presnosti, v ktorom sa zhrnú rôzne komponenty dátových súborov;

                        b)

                        opis výberových chýb;

                        c)

                        opis všetkých ostatných chýb.

                  3.   VČASNOSŤ A ČASOVÁ PRESNOSŤ

                        a)

                        časový úsek medzi dostupnosťou údajov a udalosťou alebo javom, ktoré tieto údaje opisujú (včasnosť);

                        b)

                        časový úsek medzi stanoveným dátumom dodania údajov a skutočným dátumom dodania údajov (časová presnosť).

                  4.   PRÍSTUPNOSŤ A ZROZUMITEĽNOSŤ

                        a)

                        podmienky a prostriedky, prostredníctvom ktorých môžu používatelia získavať a používať údaje, napr. prístup k tlačovým správam, publikáciám, online databázam alebo mikroúdajom;

                        b)

                        podmienky a prostriedky, prostredníctvom ktorých môžu používatelia interpretovať údaje, napr. dokumentácia o metodike a riadení kvality.

                  5.   POROVNATEĽNOSŤ

                        a)

                        miera, do akej je porovnateľná štatistika medzi rozdielnymi zemepisnými oblasťami;

                        b)

                        miera, do akej je štatistika porovnateľná v čase.

                  6.   KOHERENTNOSŤ

                        a)

                        miera, do akej je štatistika v súlade s údajmi získanými z iných zdrojov (prierezová koherentnosť);

                        b)

                        miera, do akej je štatistika konzistentná v rámci príslušného dátového súboru (vnútorná koherentnosť).

                  b)
                  Členské štáty musia podávať správy aj o týchto prvkoch:

            1.   RIADENIE KVALITY

                        a)

                        zavedené systémy a rámce na riadenie kvality štatistických produktov a procesov;

                        b)

                        vlastné posúdenie kvality údajov.

                  2.   REVÍZIA ÚDAJOV

                        a)

                        politika revízie a prípadne dôvod, prečo boli overené údaje revidované, napr. nové zdroje údajov, nové metódy alebo iné relevantné informácie;

                        b)

                        dátumy, rozsah a závažnosť revízií.

                  c)
                  V súlade s článkom 11 ods. 4 nariadenia (EÚ) 2018/1091 musia správy o kvalite zahŕňať informácie o štatistickom procese, a to najmä o použitej metodike a opore výberu takto:

            1.   PREZENTÁCIA ŠTATISTIKY
            Aspekty zverejnených údajov, ktoré môžu byť zobrazené ako tabuľky, grafy alebo mapy:

                        a)

                        opis údajov;

                        b)

                        systém klasifikácie;

                        c)

                        pokrytie odvetví;

                        d)

                        štatistické pojmy a definície;

                        e)

                        štatistická jednotka;

                        f)

                        štatistická populácia;

                        g)

                        referenčná oblasť (geografický rozsah pôsobnosti);

                        h)

                        časové pokrytie (obdobie, za ktoré sú údaje k dispozícii);

                        i)

                        referenčné obdobie (obdobie, na ktoré sa správa vzťahuje);

                        j)

                        merná jednotka.

                  2.   ŠTATISTICKÉ SPRACOVANIE
            Aspekty všetkých operácií spracovania údajov slúžiacich na odvodenie nových informácií:

                        a)

                        opora výberu;

                        b)

                        koncepcia výberu (ak je uplatniteľná);

                        c)

                        zdrojové údaje;

                        d)

                        periodicita zberu údajov;

                        e)

                        spôsob zberu údajov, v uplatniteľnom prípade vrátane dotazníkov (v angličtine);

                        f)

                        overenie údajov;

                        g)

                        zostavovanie údajov;

                        h)

                        očistenie.

                  3.   POLITIKA ZVEREJŇOVANIA
            Pravidlá zverejňovania údajov na vnútroštátnej úrovni.
            4.   PERIODICITA ZVEREJŇOVANIA
            Periodicita zverejňovania údajov na vnútroštátnej úrovni.
            d)   V súlade so štatistickými zásadami uvedenými v článku 2 ods. 1 písm. a), e) a f) nariadenia (ES) č. 223/2009 členské štáty musia podávať správy o týchto prvkoch:
            1.   INŠTITUCIONÁLNY MANDÁT

                        a)

                        právne akty alebo iné dohody, ktoré stanovujú zodpovednosť a právomoc, pokiaľ ide o zber, spracovanie a zverejňovanie štatistiky;

                        b)

                        postupy spoločného využívania údajov a koordinácia medzi subjektmi, ktoré zostavujú údaje.

                  2.   DÔVERNOSŤ

                        a)

                        legislatívne opatrenia alebo iné formálne postupy brániace akémukoľvek neoprávnenému zverejneniu údajov, ktoré by mohli priamo alebo nepriamo viesť k identifikácii osoby alebo hospodárskeho subjektu;

                        b)

                        pravidlá, ktorými sa riadi spracúvanie mikroúdajov a súhrnných údajov s cieľom zabezpečiť dôvernosť štatistických údajov a zabrániť neoprávnenému zverejneniu.

                  3.   NÁKLADY A ZAŤAŽENIE

                        a)

                        náklady a zaťaženie spojené so zberom a tvorbou štatistického produktu;

                        b)

                        zaťaženie respondentov;

                        c)

                        priemerné trvanie rozhovorov na farmách (ak je to možné a relevantné v závislosti od spôsobu zberu údajov).


title: Vykonávacie nariadenie Komisie (EÚ) 2020/410 z 12. marca 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Queso de Valdeón“ (CHZO)

text:
                  18.3.2020

                  SK

                  Úradný vestník Európskej únie

                  L 81/1

         VYKONÁVACIE NARIADENIE KOMISIE (EÚ) 2020/410
         z 12. marca 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Queso de Valdeón“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného zemepisného označenia „Queso de Valdeón“ zapísaného do registra podľa nariadenia Komisie (ES) č. 135/2004 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Queso de Valdeón“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. marca 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 135/2004 z 27. januára 2004, ktorým sa dopĺňa príloha k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“ (Fraise du Périgord a Queso de Valdeón) (Ú. v. EÚ L 21, 28.1.2004, s. 9).

            (3)  Ú. v. EÚ C 375, 6.11.2019, s. 30.


title: Vykonávacie nariadenie Komisie (EÚ) 2020/412 z 12. marca 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Cinta Senese“ (CHOP)]

text:
                  19.3.2020

                  SK

                  Úradný vestník Európskej únie

                  L 82/1

         VYKONÁVACIE NARIADENIE KOMISIE (EÚ) 2020/412
         z 12. marca 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Cinta Senese“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Cinta Senese“ zapísaného do registra na základe vykonávacieho nariadenia Komisie (EÚ) č. 217/2012 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Cinta Senese“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. marca 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Vykonávacie nariadenie Komisie (EÚ) č. 217/2012 z 13. marca 2012, ktorým sa do Registra chránených označení pôvodu a chránených zemepisných označení zapisuje názov [Cinta Senese (CHOP)] (Ú. v. EÚ L 75, 15.3.2012, s. 1).

            (3)  Ú. v. EÚ C 393, 20.11.2019, s. 3.


title: Vykonávacie nariadenie Komisie (EÚ) 2019/561 z 8. apríla 2019, ktorým sa Kapverdským ostrovom udeľuje dočasná výnimka z pravidiel preferenčného pôvodu stanovených v delegovanom nariadení (EÚ) 2015/2446, pokiaľ ide o pripravené alebo konzervované filé z tuniaka

text:
                  9.4.2019

                  SK

                  Úradný vestník Európskej únie

                  L 98/13

         VYKONÁVACIE NARIADENIE KOMISIE (EÚ) 2019/561
         z 8. apríla 2019,
         ktorým sa Kapverdským ostrovom udeľuje dočasná výnimka z pravidiel preferenčného pôvodu stanovených v delegovanom nariadení (EÚ) 2015/2446, pokiaľ ide o pripravené alebo konzervované filé z tuniaka
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho články 64 ods. 6 a 66 písm. b),
         keďže:

                     (1)

                     Kapverdské ostrovy sú krajinou, ktorá využíva všeobecný systém preferencií (VSP) uvedený v nariadení Európskeho parlamentu a Rady (EÚ) č. 978/2012 (2). Pravidlá preferenčného pôvodu na účely VSP, iné ako procesné pravidlá, sú stanovené v delegovanom nariadení Komisie (EÚ) 2015/2446 (3).

                     (2)

                     Listom z 22. októbra 2018 predložili Kapverdské ostrovy žiadosť o predĺženie dočasnej výnimky z pravidiel preferenčného pôvodu stanovených v delegovanom nariadení (EÚ) 2015/2446, ktorá bola udelená vykonávacím nariadením Komisie (EÚ) 2017/967 (4). Žiadosť sa týkala ročného objemu 5 000 ton pripraveného alebo konzervovaného tuniaka na obdobie, kým nenadobudne platnosť nová dohoda o hospodárskom partnerstve (ďalej len „DHP“) medzi Úniou a západnou Afrikou, ktorá bola parafovaná 30. júna 2014. Podľa požadovanej výnimky by sa tieto výrobky považovali za výrobky s pôvodom na Kapverdských ostrovoch, a to aj napriek tomu, že síce boli vyrobené na Kapverdských ostrovoch, ale z nepôvodných rýb.

                     (3)

                     V žiadosti o výnimku Kapverdské ostrovy vysvetlili, že množstvo tuniakov, ktoré ich flotila v súčasnosti loví vo vlastných vodách, je nízke, a v prípade neudelenia výnimky by bola flotila, ktorá by bola k dispozícii na rybolov mimo ich teritoriálnych vôd, obmedzená. Rybolovná sezóna tuniaka je okrem toho obmedzená na štyri mesiace v roku. To znižuje možnosti lovu tuniaka s pôvodom na Kapverdských ostrovoch. Ďalším dôležitým prvkom je, že Kapverdské ostrovy nedávno vybudovali svoju prístavnú infraštruktúru. V dôsledku toho možno teraz spracovať väčšie množstvo tuniaka a odvetvie lovu tuniakov môže preto teraz rásť. Kapverdské ostrovy napokon v žiadosti zdôraznili ťažkosti, ktorým čelia v dôsledku oneskorenia nadobudnutia platnosti novej DHP medzi Úniou a západnou Afrikou. V žiadosti takisto zdôraznili, že výnimka z pravidiel preferenčného pôvodu je potrebná, aby mohli kompenzovať skutočnosť, že zatiaľ nie je možné spoliehať sa na pravidlá kumulácie na základe DHP, keďže právny stav tejto dohody sa nikam neposunul.

                     (4)

                     Z argumentov uvedených v žiadosti vyplýva, že bez výnimky by bola výrazne ovplyvnená schopnosť kapverdského odvetvia spracovania rýb vyvážať príslušné výrobky do Únie v rámci VSP. To by mohlo odradiť od ďalšieho budovania kapverdskej flotily na drobný rybolov pelagických druhov a v budúcnosti brániť Kapverdským ostrovom dodržiavať súlad s pravidlami pôvodu uplatniteľnými na tieto výrobky.

                     (5)

                     Preto by sa mala Kapverdským ostrovom udeliť dočasná výnimka z požiadavky podľa pravidiel preferenčného pôvodu, aby výrobky obsahujúce materiály, ktoré neboli úplne získané v zvýhodnenej krajine, prešli dostatočným opracovaním alebo spracovaním na to, aby sa považovali za výrobky s pôvodom v tejto krajine. Výnimka by sa mala uplatňovať na ročný objem 5 000 ton pripraveného alebo konzervovaného tuniaka. Trvanie výnimky by sa malo obmedziť na obdobie jedného roka, aby sa mohli posúdiť kapacita a úsilie Kapverdských ostrovov pripraviť sa na dodržiavanie pravidiel pôvodu dotknutých výrobkov. Ak však DHP nadobudne platnosť pred uplynutím tohto jednoročného obdobia, platnosť výnimky by mala skončiť v deň, ktorý bezprostredne predchádza dňu nadobudnutia platnosti DHP.

                     (6)

                     Množstvá uvedené v prílohe k tomuto nariadeniu by sa mali spravovať v súlade s článkami 49 až 54 vykonávacieho nariadenia Komisie (EÚ) 2015/2447 (5), ktoré sa vzťahujú na správu colných kvót.

                     (7)

                     Výnimka by sa mala udeliť pod podmienkou, že colné orgány Kapverdských ostrovov prijmú potrebné kroky na vykonanie kvantitatívnych kontrol vývozu výrobkov, na ktoré sa vzťahuje výnimka, a že predložia Komisii vyhlásenie o množstvách, na ktoré sa vydali osvedčenia o pôvode na tlačive A podľa tohto nariadenia, ako aj poradové čísla týchto osvedčení. Ak by sa v priebehu roku 2019 začal na Kapverdských ostrovoch uplatňovať systém registrovaných vývozcov (systém REX) podľa článku 79 vykonávacieho nariadenia (EÚ) 2015/2447, rovnaké pravidlo by sa malo uplatňovať aj na potvrdenia o pôvode vyhotovované registrovanými vývozcami.

                     (8)

                     Opatrenia stanovené v tomto nariadení by mali nadobudnúť účinnosť čo najskôr po jeho uverejnení, aby sa zohľadnila situácia Kapverdských ostrovov, ako aj aby sa tejto krajine umožnilo využívať výnimku bez akéhokoľvek ďalšieho odkladu.

                     (9)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Odchylne od článku 41 písm. b) a článku 45 delegovaného nariadenia (EÚ) 2015/2446 sa pripravené alebo konzervované tuniaky patriace pod číselný znak KN 1604 14, 1604 20 a 0304 87 vyrobené na Kapverdských ostrovoch z nepôvodných rýb považujú za výrobky s pôvodom na Kapverdských ostrovoch v súlade s článkami 2, 3 a 4 tohto nariadenia.

            Článok 2

               1.   Výnimka sa vzťahuje na výrobky vyvezené z Kapverdských ostrovov a navrhnuté na prepustenie do voľného obehu v Únii v období od 1. januára 2019 do

                           a)

                           31. decembra 2019 alebo

                           b)

                           ak dohoda o hospodárskom partnerstve medzi Úniou a západnou Afrikou parafovaná 30. júna 2014 (ďalej len „DHP“) nadobudne platnosť 31. decembra 2019 alebo pred týmto dňom, tak do dňa, ktorý bezprostredne predchádza dňu nadobudnutia platnosti DHP.

               2.   Táto výnimka sa uplatňuje na výrobky do výšky ročného množstva uvedeného v prílohe.

               3.   Uplatnenie výnimky podlieha splneniu podmienok stanovených v článku 43 delegovaného nariadenia (EÚ) 2015/2446.

            Článok 3
            Množstvá uvedené v prílohe k tomuto nariadeniu sa spravujú v súlade s článkami 49 až 54 vykonávacieho nariadenia (EÚ) 2015/2447, ktoré sa vzťahujú na správu colných kvót.

            Článok 4
            Výnimka sa udeľuje za týchto podmienok:

                        1.

                        Colné orgány Kapverdských ostrovov prijmú potrebné opatrenia, aby skontrolovali množstvo vyvezených výrobkov uvedených v článku 1.

                        2.

                        V kolónke 4 osvedčenia o pôvode na tlačive A, ktoré vystavili príslušné orgány Kapverdských ostrovov podľa tohto nariadenia, sa uvedie tento text: „Výnimka – vykonávacie nariadenie Komisie (EÚ) 2019/561“. Ak sa v roku 2019 začne na Kapverdských ostrovoch uplatňovať systém registrovaných vývozcov (systém REX), uvedený text sa uvádza na potvrdeniach o pôvode vyhotovených registrovanými vývozcami.

                        3.

                        Príslušné orgány Kapverdských ostrovov zašlú Komisii každý štvrťrok vyhlásenie o množstvách, v súvislosti s ktorými sa vydali osvedčenia o pôvode a/alebo vyhotovili potvrdenia o pôvode podľa tohto nariadenia a poradové čísla týchto dokladov.

            Článok 5
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 8. apríla 2019

                  Za Komisiu

               Jean-Claude JUNCKER

                  predseda

            (1)  Ú. v. EÚ L 269, 10.10.2013, s. 1.

            (2)  Nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (Ú. v. EÚ L 303, 31.10.2012, s. 1).

            (3)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 1).

            (4)  Vykonávacie nariadenie Komisie (EÚ) 2017/967 z 8. júna 2017, ktorým sa Kapverdským ostrovom udeľuje dočasná výnimka z pravidiel preferenčného pôvodu stanovených v delegovanom nariadení (EÚ) 2015/2446, pokiaľ ide o pripravené alebo konzervované filé z tuniaka (Ú. v. EÚ L 146, 9.6.2017, s. 10).

            (5)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

            PRÍLOHA

                        Poradové číslo

                        Číselný znak KN

                        Kód TARIC

                        Opis tovaru

                        Obdobie

                        Ročné množstvo (v tonách čistej hmotnosti)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Pripravené alebo konzervované filé a chrbtové filé z tuniaka pruhovaného (Katsuwonus pelamis)
                        Pripravené alebo konzervované filé a chrbtové filé z tuniaka žltoplutvého (Thunnus albacares)
                        Pripravené alebo konzervované filé a chrbtové filé z tuniaka okatého (Thunnus obesus)
                        Pripravený tuniak dlhoplutvý (Thunnus alalunga)

                        1.1.2019 do dátumu určeného v súlade s článkom 2 ods. 1

                        5 000  ton


title: Vykonávacie nariadenie Komisie (EÚ) 2019/619 zo 17. apríla 2019 o minimálnej predajnej cene sušeného odstredeného mlieka pre tridsiatu piatu výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
                  17.4.2019

                  SK

                  Úradný vestník Európskej únie

                  LI 106/1

         VYKONÁVACIE NARIADENIE KOMISIE (EÚ) 2019/619
         zo 17. apríla 2019
         o minimálnej predajnej cene sušeného odstredeného mlieka pre tridsiatu piatu výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
         keďže:

                     (1)

                     Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

                     (2)

                     Vzhľadom na ponuky prijaté na základe tridsiatej piatej čiastkovej výzvy na predkladanie ponúk by sa mala stanoviť minimálna predajná cena.

                     (3)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Pokiaľ ide o tridsiatu piatu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 16. apríla 2019, minimálna predajná cena sa stanovuje na 166,00 EUR/100 kg.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. apríla 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).